Operacija "Breza '94"

"Breza 94" je naziv za vojnu operaciju koju je izveo 1. krajiški korpus VRS u vremenskom periodu od 4. septembra do 12. septembra 1994. godine protiv 5. korpusa Armije BiH i protiv 505. bužimske brigade. Operaciju je vodio, pred haških sudom osuđeni general VRS Ratko Mladić. Glavni cilj operacije je bilo slamanje 5. korpusa.

 Cilj operacije 
Navodi iz zarobljenih vojnih dokumenata generala VRS Ratka Mladića govore o probijanju linija 5. korpusa i slomu 505. bužimske viteške brigade.

 Tok operacije 
Glavni napadi VRS su uslijedili u ranim jutarnjim satima 4. septembra 1994 godine na pravcu Sip-Radoč. Peti korpus Armije RBIH je pojačao odbranu na pravcu Sip-Radoč, zatim je uslijedio silovit napad VRS sa svim raspoloživim sredstvima na prve linije odbrane 505. bužimske brigade, međutim 505. bužimska brigada nije popuštala uprkos silovitim napadima VRS. Komadant 505. bužimske brigade Izet Nanić je odlučio da se izvrši iznenadni kontranapad 6. septembra. Napad je izveden tako što su snage 505. bužimske brigade tajno prošle kroz linije 1. krajiškog korpusa VRS i uspješno sprovele kontranapad.

 Rezultati operacije 
Zaustavljena je operacija VRS "Breza 94", 5. korpus je zarobio jedan tenk T-55, a jedan uništio, te nekoliko topova, minobacača, vojne opreme, municije, zarobljen je i džip Ratka Mladića u kojem su pronađeni vojni dokumenti operacije "Breza 94". U ovoj operaciji je učestvovao general VRS Ratko Mladić kada je bio i ranjen .

 Reference 

Kategorija:Bitke u ratu u Bosni i Hercegovini
Kategorija:1994. u Bosni i Hercegovini